3,677 anggota polis dikerah di pusat penamaan calon esok
MOHD NEENATUL AIZAL KUCHING: Seramai 3,677 pegawai dan anggota polis dikerah untuk mengawasi perjalanan proses penamaan calon di semua daerah di negeri ini, esok. Pesuruhjaya Polis Sarawak, Dato Mohd Azman Ahmad Sapri berkata, mereka akan terlibat dalam memastikan keselamatan dan kelancaran sepanjang Piliihan Raya Umum ke-15 (PRU-15). Malah katanya, 12 Ibu Pejabat Polis Daerah (IPD) sudah membuat persediaan untuk menutup jalan berdekatan dengan pusat penamaan calon di setiap daerah di seluruh negeri. “Seramai 3,667 anggota atau 37.32 peratus itu adalah bagi fasa pertama, untuk penamaan calon, manakala bagi fasa kedua seramai 30.32 peratus melibatkan 2,979 anggota. “Bagi hari mengundi awal atau fasa ketiga akan melibatkan 3,417 pegawai dan anggota, manakala fasa keempat iaitu hari mengundi merangkumi 78.37 peratus atau 7,701 anggota,” katanya dalam sidang media di sini, hari ini. Terdahulu, beliau melakukan acara simbolik pelepasan untuk 76 pegawai kanan terdiri daripada Pasukan Penguatkuasa Kempen Pilihan Raya (PPKPR) dan Fungsi Pusat Kawalan Daerah (DCC). Pegawai terbabit ditugaskan membantu sepanjang PRU-15. Berikut adalah pusat penamaan membabitkan beberapa penutupan jalan. 
See author's posts
